Page:Cherrie and the slae.pdf/56

 44 THE CHERRIE LXXXVI. Gif ye reid richt it was not I, But only ignorance whereby Their carvells all were cloven, I am not for a trumper tane, All, quoth Experience, is ane, I have my process proven, To wit, that we were call'd ilk ane To come before we came; That now objection ye have nane, Your self may say the same: Ye are now, owre far now, Come forward for to flie ; Persave then ye have then, The warst end of the trie. LXXXVII. When Hope was gawd into the quick, Quoth Courage, kicking at the prick, We let ye weil to wit. Make he you welcomer than we, Then byganes, byganes, fareweil he, Except he seek us yet : He understands his awn estate, Let him his chieftains chuse : But yet his battle will be blate, Gif he our force refuse; Refuse us or chuse us, Our counsell is he clim: But stay he or stray he, We haif nae help for him.